નવેમ્બર, 2014થી ક્રૂડ ઓઇલના ભાવ સતત ગગડતા હતા ત્યારે સરકારે કન્ઝ્યુમરને તેનો પૂરો લાભ નહોતો આપ્યો. જાન્યુઆરી, 2016 સુધી સરકારે 9 તબક્કામાં પેટ્રોલ પર એક્સાઇઝ ડ્યુટી 11.77 રૂપિયા અને ડીઝલ પર 13.47 રૂપિયા પ્રતિ લીટર વધારી હતી, પણ ક્રૂડના ભાવ વધતાં એક્સાઇઝમાં માત્ર એક વખત ઓક્ટોબર, 2017માં 2 રૂપિયાનો ઘટાડો કર્યો હતો. ત્યારે કેન્દ્રએ રાજ્યોને પણ વેટ ઘટાડવા આગ્રહ કર્યો હતો પણ માત્ર મહારાષ્ટ્ર, ગુજરાત, મધ્યપ્રદેશ અને હિમાચલ પ્રદેશે જ કેન્દ્રની વાત માની હતી.